寄東坡昆仲
作者：釋道潜
朝代：宋

paragraphs: 江南十月天未霜，木梢冉冉猶青蒼。
烟沙篁竹媚兩岸，亭午氣候如春陽。
吳檣楚柁自紛擾，花鴨鸕鷀殊未忙。
深灣野浦望不劇，葦間隠隠聞漁桹。
黄昏無雲桂魄滿，一川秀色傾銀潢。
何人隔岸弄長笛，吹風渡水聲悲凉。
蘭臺故人天一方，美景樂事誰相將。
船窗欹枕夜未央，杳杳孤雲空飛揚。